  Руслан Нуриахметов Анжелика Тихонова корреспондент 9-11 южтолэзе Вавожын Дышетскисьёслэн спортъя XXII элькун тол шудонъёссы ортчозы. Отчы улосвылысь 578 спортсменъёс (34 командаос) пыриськозы. Со сярысь Удмуртиысь дышетонъя но тодосъя министерстволэн пресс-службаез ивортӥз. Пиналъёс куасэн бызьылонын но полиатлонын кужымзэс мерталозы. Ӵошатсконъёс Удмуртиысь дышетскисьёслэн спартакиадазы улсын ортчо. Со элькунын 20 арлэсь кема радъяське ини. Вожвылъяськонъёс вить люкетэн луо: школаысен кутскыса элькун уровенёзь. Кужымзэс оглом 19 спорт амалъёсъя 50 сюрслэсь трос пиналъёс мертало. Тужгес кужмоосыз гинэ Спортъя элькун шудонъёсы сюро. Пусъём, 2000-тӥ арысен шудонъёс элькунысь 18 ёросъёсын ортчизы ни. Нырысетӥосыз Шарканын 2000-тӥ арын тулыспалэ радъяськизы. Пӧртэм аръёсы вормисьёс но призёръёс пӧлы куасэн бызьылонъя Россилэн люкам командаысьтыз спортсменъёс, юниоръёс пӧлын Дуннелэн чемпионъёсын Денис Филимонов (Пичи Пурга ёрос), Сергей Ардашев (Балезино ёрос), Александр Ившин (Якшур-Бӧдья ёрос), Олимпи шудонъёсы пыриськисьёс Дмитрий Япаров но Лилия Васильева (кыкназы ик Можгаысь) сюрылӥзы. Тодэ вайытом, кемалась ик ӧвӧл, Сарапул ёросын Спортъя XXVIII элькун тол гурт шудонъёс ортчизы. Вормисе Дэри, Алнаш но Сьӧлта ёросъёсъёс потӥзы.  Тегъёс: Спорт Удмуртия пиналъёс Вавож  